Foran sesongstart var fjorårets trener Jean Fernandez forsvunnet til . Hans erstatter ble hentet fra egne rekker i form av Boro Primorac, som samme sommer hadde avsluttet sin aktive spillerkarriere for Cannes. En sentral brikke i lagets framgangsrike sesong var at landslagsveteranen Luis Fernandez var tilbake i godt slag, nå flyttet bakover på banen til en rolle som libero. På midtbanen satte Primorac sin lit til den unge Zinedine Zidane. Den teknisk begavede Zidane viste tegn på hva som var i vente, særlig med overbevisende spill i ettmålsseieren over seriemesterne på Stade Vélodrome.